Cymry'r Canolbarth: 2008\nBore Coffi Mis Rhagfyr\nDaeth wyth aelod o Gymdeithas Cymry Nottingham at ei gilydd ar gyfer bore coffi 'popeth yn Gymraeg' misol y gymdeithas yn Nhŷ Beryl yn ardal Chilwell. Roedd pawb yn sgwrsio yn braf a chawson ni ddewis eang o gacennau, bisgedi a phethau da i fwyta. Cawson ni syrpreis bach hyfryd hefyd wrth weld Siriol yn cyrraedd yn syth ar ôl dod yn ôl o Efrog Newydd. Roedd ganddi hi fedalau sy wedi cael eu gwobrwyo i'w hewythr hi, sef Gareth Jones a oedd marw o dan amgylchiadau amheus iawn yn y Wcráin yn y tridegau o'r ganrif diweddaf.\n( Gwelir safle we Siriol Colley am y hanes i gyd. http://www.margaretcolley.co.uk/ ) Roedd pawb yn edrych ymlaen at barti Nadolig y gymdeithas ar y degfed o Ragfyr a'r gwasanaeth carolau dwyieithog sy'n digwydd yng Nghanol Nottingham ar y 14-12-08, mae'r dau digwiddiad yn cael eu cynnal yn Castlegate United Reformed Church Hall, Chaucer Street, Nottingham NG1 5JT\nPosted by Cymry'r Canolbarth at 06:02 2 comments:\nBore Coffi Misol Cymry Nottingham 3-10-08\nCawson ni groeso arbennig o gynnes yn Nhŷ Hywel yn ardal West Bridgeford. Daeth nifer dda o'r aelodaeth tua 10 i gyd. Wnaethon ni fwynhau’r pica ar y maen oedd wedi cael eu gwneud gan Hywel a'r coffi a the hefyd! Roedd pawb yn sgwrsio'n braf ac wrth fynd adre cawson ni gynnig bag yr un o afalau o'r coedyn yn ardd Hywel. Diolch o galon i Hywel.\nPosted by Cymry'r Canolbarth at 00:01 No comments:\nErs dod yn ol o'r Eisteddfod yr ydw i wedi bod yn nol yn y gwaith dw i wedi bod yn teithio o gwmpas cefn gwlad a phentrefi Swydd Derby yn ymweld â gwirfoddolwyr sy'n helpu rhedeg cymdeithasau gwirfoddol bychain sy'n gweithredu yn y trydydd sector, gwaith digon dymunol ar y cyfan.\nAr ddydd Gwener yr wythnos yma roeddwn i'n paratoi pob math o beth (arwyddion, ffurflenni cofrestru, bwyd, ac yn y blaen) ar gyfer yr Ysgol Undydd Cymraeg Derby. Eleni roedden ni'n cynnal yr ysgol am y bedwaredd tro. Fel arfer roedd Elin Merriman yn athrawes i'r dechreuwyr pur, tra roedd Eileen Walker yn arwain y dosbarth canolradd.\nRoedd y dosbarth profiadol yn cael tri sesiwn gwahanol, sef Viv Harris yn son am idiomau Cymraeg, Beti Potter yn siarad am ardal ei magwraeth hi, sef dyffryn Conwy. Gan gynnwys gwirfoddolwyr ac athrawon roedd 33 ohonon ni'n bresennol. Niferoedd digon iachus faswn i'n dweud. Ar ôl cinio aeth y grŵp profiadol i drafod sut i hybu'r Gymraeg ymhlith dysgwyr a Chymry Cymraeg yr ochr yma i Glawdd Offa. Mae'n ymddangos bod'na sawl peth da ar y gweill. Mae'r dosbarthiadau WEA Cymraeg lleol wedi ailddechrau efo dosbarth i ddechreuwyr ac un arall i bobl ganolradd, mae'na si ar led am grŵp gwerthfawrogi barddoniaeth. Mae Elin Merriman yn gobeithio dechrau gweithdai misol dros benwythnosau ar gyfer dysgwyr yr iaith Cymraeg sy'n dysgu ar eu pennau eu hunan neu sy'n methu mynd i ddosbarth nos yn ystod yr wythnos. Hefyd roedd dipyn o drafod am ddechrau cyfarfod cymdeithasol misol mewn tafarndai yn yr ardal ar gyfer dysgwyr profiadol iawn a'r Cymry Cymraeg alltud.\nHeddiw es i i gopa 'Alport Height' i ymlacio dipyn cyn paratoi am wythnos arall yn y gwaith. Roedd hi'n glir iawn i'r gogledd ac roeddwn i'n gallu gweld Kinder Scout ar y gorwel, peth braf iawn yw ymlacio ar ben bryn yng nghanol canolbarth Lloegr ar bnawn braf haf bach Mihangel fel heddiw!\nPosted by Cymry'r Canolbarth at 10:02 No comments:\nHanner Eisteddfod Genedlaethol\nMi wnes i ddechrau swydd newydd yn Bakewell ar ddydd Gwener 1af Awst, felly roedd rhaid i mi fod yn fodlon efo gwylio’r digwyddiadau’r penwythnos cyntaf yr Eisteddfod a'r dydd Llun a Dydd Mawrth cyntaf ar S4C. Mi es i i lawr i Gaerdydd ar gyfer ail hanner yr wythnos ar ddydd Mercher. Roedd y daith digon hawdd gan nad oedd gormod o gerbydau ar y brif ffordd. Wnaethon ni, sef Marilyn a finnau, aros mewn gwely a brecwast yn Llanilltud Fawr am bedair noson. Cyn mynd i'r eisteddfod roedd rhaid picio draw i draeth Llanilltud er mwyn cael gweld Mor Hafren. Ar y bore wedyn roedd hi'n digon haws dal trên i Gaerdydd er mwyn cyrraedd maes Yr eisteddfod. Er gwaetha glaw trwm ar y dydd Sadwrn olaf rhaid i mi ddweud taw ar y cyfan cawson ni amser digon braf. Un peth gwych ar ddydd Llun oedd buddugoliaeth Telynau Cwm Dderwent yn y gystadleuaeth Werinol. Gwelir http://www.bbc.co.uk/cymru/eisteddfod2008/sites/canlyniadau/ a http://www.thelittlewelshshop.co.uk/. Mi wnes i gwrdd â llwyth o hen gyfeillion, sef cyn cydweithwyr o Fenter Iaith Abertawe, a ffrindiau di-ri o wahanol cyrsiau Cymraeg dros y blynyddoedd, fel Malcolm o Gwmgaer sy wedi rhannu sawl Cwrs ‘Dehongli-Cymru' yn Aberystwyth, William Thomas ( llun ar y dde, mae William yn sefyll yn y canol) sy'n dod o Flaenau Ffestiniog yn wreiddiol, ond sy wedi byw yn Llundain am dros 40 mlynydd. Beth bynnag roedd safon y canu corawl yn yr Eisteddfod cystal ag erioed. Pan o’n i’n yno ges i air bach efo fy ffrind Padi, gwelir fideo islaw. Wnes i gymryd y gyfle i brynnu sawl crys-t Cymraeg ar stondin Cowbois, gan gynnwys ' Trafferth Mewn Tafarn'. Mi ges i gyfle i wrando ar ddarn o Ddyddiadur y dyn dŵad gan Dafydd Hughes yn y babell Llen, a hefyd i wrando ar ddarlith am grefft y Cyfarwyddwr bore dydd Iau ym Mhabell y Cymdeithasau.\nRŵan ydw i wedi cyrraedd Swydd Derby yn ddiogel ac yn edrych ymlaen yn barod at yr Eisteddfod nesa, sef Y Bala 2009, gan obeithio cael cystal amser yno, ond heb y holl law.\nMae'na un stori bach arall, sef bod Siriol Colley, Llywydd Cymdeithas Cymry Nottingham wedi sgwennu erthygl yn rhif 47 o'r cylchgrawn Golwg. Gwelir http://www.golwg.com/\nPosted by Cymry'r Canolbarth at 11:28 No comments:\nCuddio rhag y glaw 21 Mehefin 2008\nUnwaith eto mae'na lawer o ddigwyddiadau Cymraeg wedi digwydd yr wythnos hon yn ardal Nottingham a Derby. Ar ddydd Sadwrn diweddar roedd Cymdeithas Cymry Nottingham yn cwrdd yn Nhŷ Dr Siriol Colley, Llywydd y Gymdeithas, ar gyfer parti gardd, ond roedd y tywydd mor wael wnaethon ni'n cwrdd yn Nhŷ Siriol yn hytrach na'r Ardd. Roedd nifer da o bobl yno, gan gynnwys teulu Siriol, ag ugain aelod o'r gymdeithas. Gwelir llunia.\nPnawn dydd Llun cafodd Gwynne Davies a'r Gymdeithas Nottingham sylw ar raglen Wedi 3. Roedd Alwyn Humphries wedi ymweld â'r Gymdeithas Nottingham i roi tlws Halen Y Ddaear i Gwynne am ei holl waith efo'r Gymdeithas dros y blynyddoedd.\nAr fore dydd Mawrth es i draw i gyfarfod y grŵp Cylch Dysgwyr Cymraeg Derby. Yr wythnos yma wnaeth yr aelodau trafod beth roedden nhw wedi gwneud dros yr wythnos gynt, wedyn chwarae gem Scrabble yn y Gymraeg a chael paned o de neu goffi. Roedd digon o amser ar ôl i wneud dau glip fideo. Y cyntaf efo Dr Siriol Colley, y llall efo Allan Child. Gwelir clipiau islaw. Wnaeth pawb mwynhau’r fore. Yn anffodus does dim cyfarfod eto tan Fis Medi. Ond mi fydd pawb yn brysur, siwr o fod, dros yr haf.\nMi fydd aelodau o Gymdeithas Cymry Nottingham a Chymdeithas Cymraeg Derby yn mynd draw mewn bws i Langollan ar gyfer yr Eisteddfod Rhyngwladol.\nPosted by Cymry'r Canolbarth at 01:58 1 comment:\nElin Merriman, Athrawes Dosbarth Cymraeg Belper\nHeddiw yr ydw i wedi cwrdd ag Elin Merriman, athrawes y dosbarth Cymraeg WEA yn Belper i wneud cyfweliad. Mae Elin yn dod o Swydd Derby, ond mae ei theulu hi'n dod o Gymry yn wreiddiol. Cafodd Elin ei magu yn Milford. Mae ei thad hi yn Gymro di-gymraeg, felly cafodd hi mo'r cyfle i ddysgu'r iaith pan oedd hi'n tyfu. Felly pan oedd hi'n 18 oed, aeth hi i Lanbedr i ddysgu'r iaith Gymraeg ac wedyn i Aberystwyth er mwyn gwneud gradd Cymraeg. Ar ôl graddio daeth hi'n ôl i Belper i fyw ac i weithio.\nPosted by Cymry'r Canolbarth at 08:20 No comments:\nCerddoriaeth Gymreig a Chymraeg yn Swydd Derby\nCynhaliwyd cyngerdd delyn yn Neuadd Leeke, Kings Langley, Swydd Derby ar bnawn Sul 15 o Fehefin. Cafodd y cyngerdd ei threfnu gan Helen Elisabeth Naylor, Cymraes, athrawes a thelynores o fri efo nifer sylweddol o ddisgyblion yn y ardal. Wnaeth disgyblion Helen cystadlu yn y Genedlaethol y llynedd. Mae gan Helen busnes ar lein, gwelir http://www.thelittlewelshshop.co.uk/ . Hefyd mae gan Helen uchelgais i sefydlu aelwyd o'r Urdd ac efallai i gynnal Eisteddfod leol yn Swydd Derby. Roedd y cyngerdd yn llwyddiannus iawn, a chafodd sawl cân Cymraeg ei ganu, sef Sua Gân, a Migildi Magildi i enwi dim ond dwy. Dyma glip fideo o Helen a'i disgyblion yn perfformio.\nMae pethau eraill ar y gweill, sef cynlluniau Cylch Dysgwyr Cymraeg Derby i gynnal y bedwaredd Ysgol Undydd Cymraeg Derby ar ddydd Sadwrn 27 o Fedi. Mae'r Ysgol Undydd Cymraeg Derby wedi bod yn boblogaidd iawn ers 2005.\nPosted by Cymry'r Canolbarth at 11:51 No comments:\nBore Coffi Cymdeithas Cymry Nottingham 6-6-08\nBore Coffi Cymdeithas Cymry Nottingham 6-6-08.\nCynhaliwyd cyfarfod misol grŵp Bore Coffi Cymdeithas Cymry Nottingham yn West Bridgeford, Nottingham ar fore dydd Gwener 6ed Mehefin. Cafodd pawb amser da yn sgwrsio ac yn mwynhau cacennau cartrefol Beti.\nPosted by Cymry'r Canolbarth at 11:45 9 comments:\nMae'r blog yma wedi cael ei greu er mwyn cael gofod i arddangos rhai o'r pethau Cymreig a Chymraeg sy'n mynd ymlaen yng nghanolbarth Lloegr. Dewch yn ôl yn fuan i weld lluniau, clipiau fideo ac erthyglau diddorol.\nPosted by Cymry'r Canolbarth at 08:54 2 comments:\nErs dod yn ol o'r Eisteddfod yr ydw i wedi bod yn ...


Uwch Swyddog Addasrwydd i Ymarfer | Gofal Cymdeithasol Cymru\nUwch Swyddog Addasrwydd i Ymarfer\nLleoliad: Caerdydd neu Lanelwy (gyda gwaith hybrid)\nCyflog: £35,246 - £39,539\nDyddiad cau: Dydd Sul 03 Gorffennaf 2022\nYn Gofal Cymdeithasol Cymru, rydym yn darparu arweinyddiaeth genedlaethol ac arbenigedd mewn gofal cymdeithasol a blynyddoedd cynnar yng Nghymru.\nEin gweledigaeth yw gwneud gwahaniaeth cadarnhaol i ofal a chymorth i blant, oedolion a’u teuluoedd a’u gofalwyr. I wneud hyn, rydym yn arwain ar ddatblygu a rheoleiddio’r gweithlu gofal cymdeithasol, gwella gwasanaethau, data ac ymchwil i wella gofal.\nRydym nawr yn chwilio am bedwar Uwch Swyddog Addasrwydd i Ymarfer i ymuno â’n tîm ymroddedig ar gontractau parhaol.\nCyflog o £35,246 - £39,539 y flwyddyn\n28 diwrnod o wyliau ynghyd â Gwyliau Banc (cynyddu gyda hyd gwasanaeth)\nDiwrnodau ychwanegol i ffwrdd rhwng y Nadolig a'r Flwyddyn Newydd\nPolisi gwaith hyblyg\nPolisi absenoldeb teuluol\nFel Uwch Swyddog Addasrwydd i Ymarfer, byddwch yn cynnal ymchwiliadau trylwyr i honiadau a chwynion ffurfiol a wneir yn erbyn gweithwyr gofal cymdeithasol cofrestredig.\nGan weithio fel rhan o’r Tîm Addasrwydd i Ymarfer, byddwch yn rhoi cyngor i bobl a sefydliadau sy’n ceisio arweiniad ar faterion addasrwydd i ymarfer gan gynnwys cyflogwyr, aelodau’r cyhoedd a phrifysgolion.\nByddwch yn paratoi dogfennau achos ar gyfer penderfyniad swyddogion a phanel, yn cyfweld ac yn rheoli tystion, yn llunio datganiadau tystion cywir ac yn darparu ymatebion amserol i atgyfeirwyr a phersonau cofrestredig.\n- Cofnodi'r holl wybodaeth achos yn y system rheoli achosion\n- Mynychu gwrandawiadau a chyfarwyddo ein cyfreithiwr cyflwyno\n- Helpu i reoli sancsiynau swyddogion\n- Rhoi cyngor i bartïon sy'n ymwneud â'r achos ar ganfyddiadau'r ymchwiliad.\nI ymuno â ni fel Uwch Swyddog Addasrwydd i Ymarfer, bydd angen:\n- Profiad sylweddol o weithio yn y sector, NEU gwybodaeth dda o waith rheoleiddio, NEU gymhwyster gwaith cymdeithasol, gofal cymdeithasol neu adnoddau dynol cydnabyddedig gyda thystiolaeth o ddatblygiad proffesiynol parhaus, NEU ddealltwriaeth o fframweithiau cyfreithiol sy’n berthnasol i waith Gofal Cymdeithasol Cymru\n- Profiad o ymdrin â gwybodaeth a sefyllfaoedd hynod sensitif mewn modd cyfrinachol a phroffesiynol\n- Y gallu i asesu gwybodaeth gymhleth, sensitif a chynhwysfawr, gan sicrhau sylw i fanylion a chywirdeb\n- Y gallu i ysgrifennu adroddiadau manwl a rhesymegol gydag argymhellion ar gyfer paneli gwrandawiadau\n- Y gallu i gynnal ymchwiliadau mewn modd trylwyr, rhesymegol a phroffesiynol\n- Y gallu i ddefnyddio system rheoli achosion yn seiliedig ar TG\nMae sawl rôl ar gael, ac mae rhai ohonynt yn gofyn am sgiliau Cymraeg.\nY dyddiad cau ar gyfer ceisiadau yw 3 Gorffennaf 2022.\nGall sefydliadau eraill alw'r rôl hon yn Uwch Ymchwilydd Cwynion, Uwch Ymchwilydd, Uwch Swyddog Cwynion, neu Uwch Swyddog Atgyfeirio ac Asesu.\nFelly, os ydych yn chwilio am gyfle amrywiol fel Uwch Swyddog Addasrwydd i Ymarfer, cwblhewch a dychwelwch ffurflen gais a chydraddoldeb i socialcarewales@webrecruit.co.uk\nUwch Swyddog Addasrwydd i Ymarfer - Disgrifiad swydd a ffurflen gais


Tag: hysbysebion facebook | Martech Zone\nTag: hysbysebion facebook\nDydd Llun, Medi 7, 2020 Dydd Mawrth, Chwefror 9, 2021 Douglas Karr\nRydyn ni'n gefnogwyr mawr o Depositphotos, llun stoc fforddiadwy, datrysiad graffig a fideo. Dyma pam rydyn ni wedi'u rhestru fel noddwr ac yn parhau i hyrwyddo eu gwasanaeth ar ein gwefan a gyda'n cleientiaid. Wrth gwrs, rydyn ni hefyd yn aelod cyswllt. Mae'r tîm y tu ôl i Depositphotos bellach wedi lansio Crello, golygydd gweledol am ddim sydd wedi'i bweru â miliynau o dempledi hardd. Yn atgoffa rhywun o Canva (heb yr angen i arwyddo), mae Crello yn cynnig dros 10,500 o ddelweddau am ddim, gan gynnwys lluniau,


Pedlo i Benmon - Green Lane Bike Tours\n🚴♀ 11.5 milltir / 23 cilmoedr\n🌄 Tua 900′ / 274m\nEfallai eich bod yn ymweld â thref hanesyddol a deniadol Biwmares a Chastell Edward 1af? Beth am ymuno â thaith beic dan arweiniad efo ni i gael clywed mwy am yr ardal hanesyddol o amgylch Biwmares, cyn, yn ystod ac wedi adeiladu’r castell?\nAr y daith yma, rydym yn dilyn taith gylchog gan gychwyn y tu cefn i Fiwmares am olygfa anghyffredin o gastell Edward I, cyn datgelu rhai o gyfrinachau cornel diddorol a hanesyddol de-ddwyrain yr Ynys. Rydym yn cyrraedd Penmon a Thrwyn Du ar begwn dwyreiniol yr Ynys, gyda’u golygfeydd ar draws y swnt tuag Ynys Seiriol.\nYnys Môn y Canoloesoedd\nYn ogystal â seiclo drwy’r hyn oedd unwaith yn brif ganolbwynt masnachol Ynys Môn yn y canol oesoedd, rydym yn rhannu hanes priordy a adeiladwyd gan Llewelyn Fawr,ac a oedd yn ffasiynol gyda buddugions yr Oesoedd canol. Yna rydym yn seiclo oar hyd yr arfordir cyn ymweld â Phriordy Penmon, a disgyn i lawr at Drwyn Du a’r goleudy a Chaffi’r Pilot House am luniaeth ysgafn!\nAr y daith yn ôl rydym yn newid y gweithgaredd gydag ychydig gerdded drwy goedlan gymunedol i ymweld â ffug-gastell ar safle’r castell Normanaidd gyntaf ar yr Ynys!\nMae hon yn daith eithaf byr o 11.5 milltir – gydag ychydig o fryniau bychain. Mae hyn oherwydd bod cymaint o lefydd diddorol i’w harchwilio ar hyd y daith!


Gêm Crazy commando. Chwarae rhad ac am ddim ar-lein\nGêm Crazy commando Ar-lein\nGêm Disgrifiad: Mewn llawer o ryfeloedd, bydd unrhyw un o'r partïon yn defnyddio lluoedd arbennig. Heddiw yn y gêm Crazy Commando byddwch yn gwasanaethu mewn datodiad o'r fath. Bydd angen i'ch arwr berfformio cenadaethau yng nghorneli mwyaf anghysbell ein byd. Er enghraifft, bydd angen i chi ddal canolfan filwrol mewn ardal goedwig. Ar ôl glanio o hofrennydd byddwch yn cael eich tywys ar y radar i symud i'w gyfeiriad. Cyn gynted ag y byddwch chi'n cysylltu, ewch i mewn i'r gwrthrych gwarchodedig a dinistrio holl filwyr y gelyn.\nMewn llawer o ryfeloedd, bydd unrhyw un o'r partïon yn defnyddio lluoedd arbennig. Heddiw yn y gêm Crazy Commando byddwch yn gwasanaethu mewn datodiad o'r fath.\n© playgame24.com - gêm ar-lein rhad ac am ddim Crazy commando () Chwarae\nfflachia herwhela ar-lein Crazy commando rhad ac am ddim.. Peidiwch ag anghofio sgorio'ch y gêm hon Crazy commando a rhannu gêm hon gyda'ch ffrindiau gorau.


Grant i goffáu'r Rhyfel Mawr yn Aberhonddu - BBC Cymru Fyw\nGrant i goffáu'r Rhyfel Mawr yn Aberhonddu\nDisgrifiad o’r llun, Cafodd yr Isgapten Richard Mayberry ei eni yn Aberhonddu yn 1895, cyn ymuno â'r awyrlu fel peilot\nMae prosiect yn Aberhonddu wedi derbyn grant gan Gronfa Dreftadaeth y Loteri, i helpu'r dref goffáu'r Rhyfel Byd Cyntaf.\nBydd yr arian yn galluogi i brosiect 'Cofio Aberhonddu' wneud ymchwil i'r 119 o ddynion lleol a enwir ar gofebion y dref.\nDaw'r cyhoeddiad flwyddyn cyn rhaglen o ddigwyddiadau i gofio canmlwyddiant dechrau'r Rhyfel Byd Cyntaf, ar 4 Awst 2014.\nDyma'r grant cyntaf i'r Gronfa ei roi, fel rhan o'r rhaglen Rhyfel Byd Cyntaf: Ddoe a Heddiw.\nBydd yr arian yn cael ei roi i adran Hanes Teuluoedd cangen Aberhonddu o Brifysgol y Drydydd Oes, er mwyn i bobl ymchwilio ac astudio hanes y dynion aeth i ymladd yn y rhyfel.\nY bwriad yw casglu gwybodaeth am bob un o'r dynion sydd wedi eu henwi ar gofebion y dref, gan gynnwys eu manylion geni, gwaith a'u rôl yn y rhyfel, i'w rannu gyda'r gymuned.\nBydd y gwaith ymchwil yn digwydd dros y naw mis nesaf cyn diweddu gyda nifer o ddigwyddiadau i nodi'r canmlwyddiant yn 2014.\nDywedodd Jennifer Stewart, Pennaeth Cymru o Gronfa Dreftadaeth y Loteri: "Mae'r rhaglen grantiau i nodi canmlwyddiant y Rhyfel Byd Cyntaf yn hynod bwysig gan y bydd yn helpu cymunedau ledled Cymru i goffáu eu treftadaeth Rhyfel Byd Cyntaf."\n"Mae Cofio Aberhonddu yn enghraifft wych o'r math o brosiect cymunedol y gallwn ni ei ariannu."\nMae Cronfa Dreftadaeth y Loteri yn bwriadu rhoi nifer o grantiau dros y flwyddyn nesaf, i hybu prosiectau fydd yn coffau'r milwyr na ddaeth yn ôl wedi'r rhyfel.\nMae yna bwyslais penodol ar gynnwys pobl ifanc yn y coffáu, i godi ymwybyddiaeth a dealltwriaeth am effaith y rhyfel ar gymunedau Cymru.\nMae'r Athro Deian Hopkin, Llywydd y Llyfrgell Genedlaethol sy'n ymgynghorydd i'r Llywodraeth ar ddigwyddiadau coffáu wedi croesawu'r cynllun, a'r brwdfrydedd i goffáu milwyr Cymru.\nDisgrifiad o’r llun, Bu farw William Emlyn Hardwick ym mis Hydref 1918, yn 33 oed, wedi iddo ymladd yn Gallipoli, Arabia a Ffrainc\n"Wrth i ni agosáu at ganmlwyddiant y Rhyfel mae hi'n hanfodol ein bod yn coffáu'r rhai a gollodd eu bywydau, y rhai a anafwyd ac eraill a wnaeth chwarae rhan yn y Rhyfel Byd Cyntaf dros bedair blynedd fel y gall y cenedlaethau nesaf ddeall pwysigrwydd mawr y cyfnod hwn yn ein hanes," meddai.\n"Mae hi'n galonogol felly gweld bod grwpiau a chymunedau eisoes yn edrych sut gallant goffáu'r Rhyfel yn lleol, flwyddyn cyn y canmlwyddiant, a bydd y prosiectau a gweithgareddau hyn yn cyfrannu tuag at wella dealltwriaeth i'r dyfodol.\n"A gobeithiwn weld mwy yn dilyn eu hesiampl dros y blynyddoedd nesaf."\nCreu cofeb i filwyr o Gymru yn Fflandrys


Gaeaf yn troi’n Wanwyn\tPenny Tomkins, 9 Chwefror 2015\nRwy am rannu ambell lun gyda chi. Cofiwch, os gofynnwch i’ch athro neu athrawes yrru lluniau o’ch planhigion i mi, gallaf eu rhannu gydag ysgolion eraill sy’n rhan o’r project! Mae gen i ddiddordeb mawr mewn lluniau sy’n dangos y newid mewn tymhorau – fel blodau’r gwanwyn yng nghanol eira’r gaeaf!\nGwe pry cop gaeafol yn Amgueddfa Lleng Rufeinig Cymru\nCennin Pedr yn Sain Ffagan. Allwch chi weld pa blanhigion sydd â blagur, a pha rai sydd wedi blodeuo?\nMae rhywfaint o ddryswch wedi bod ynghylch pryd i gofnodi dyddiad blodeuo ar-lein. Gallwch fonitro taldra eich planhigion bob wythnos a gadael i mi wybod yn yr adran ‘sylwadau’ wrth i chi gofnodi’r tywydd. Ond dim ond wedi i’r planhigyn flodeuo y dylech gofnodi ‘dyddiad blodeuo’ a thaldra’r planhigyn ar ddiwrnod blodeuo.\nEdrychwch ar y llun uchod o Gennin Pedr yn Sain Ffagan. Cafodd y llun ei dynnu ar ddiwrnod oer, felly nid oedd y blodau wedi agor yn llawn. Ond, gallwch weld pa rai sydd wedi blodeuo trwy edrych yn ofalus. Os yw’r holl betalau i’w gweld yn glir yna mae’r planhigyn wedi blodeuo. Cyn blodeuo mae’r petalau yn cael eu gwarchod gan gasyn tynn fel hwn:\nBlagur yw hyn. Blagur yw hyn. Pan fydd y blodyn wedi aeddfedu, a’r tywydd yn ddigon cynnes, bydd y casyn yn dechrau agor. Gall hyn gymryd ychydig oriau neu rai dyddiau! Efallai y gallwch weld hyn yn digwydd, os wnewch chi wylio’r planhigion yn ofalus iawn! Pan fyddwch yn gallu gweld yr holl betalau a’r casyn wedi disgyn gallwch fesur taldra’r blodau a chofnodi hyn ar y wefan. Wedi i chi wneud hynny bydd blodyn yn ymddangos ar fap yn dangos lle mae eich ysgol.\nGallwch fesur uchder eich planhigion i weld pa mor sydyn mae nhw’n tyfu. Os yw’r planhigion yn dal yn fach gallwch eu mesur o dop y pridd. Ond, pan fyddwch yn mesur er mwyn cofnodi ar y wefan, dylech fesur o dop y pot blodau i bwynt uchaf y blodyn.\nYdych chi wedi cymharu uchder y blodau yn eich dosbarth? Oes yna wahaniaeth mawr yn uchder y planhigion a pha mor aeddfed ydyn nhw, neu ydyn nhw i gyd yn debyg? Beth am y planhigion sydd wedi’u plannu yn y ddaear? Yw’r rhain yn fwy na’r rhai mewn potiau? Pam hynny tybed? Gallwch ddweud beth ydych chi’n feddwl yn yr adran ‘sylwadau’ wrth i chi gofnodi’r tywydd yr wythnos hon!\nGyrrwch eich straeon a lluniau i’r blog blodau a dilynwch Athro’r Ardd ar Twitter!\nDaliwch ati Gyfeillion y Gwanwyn!\nO.N. Peidiwch â phoeni os nad yw eich planhigion wedi dangos eto. Mae’n dal yn gynnar ac rwy’n sicur bydd yn gwneud cyn bo hir! Rhwy'n dal yn aros am rai o'n planhigion i dangos uwchben y pridd...\nMae fy Nghennin Pedr a Chrocws yn tyfu hefyd !!\nLili wen fach yn Sain Ffagan Amgueddfa Werin Cymru\nEbost Penny Tomkins\nAddysg SCAN Ymchwilio ein Coedwigoedd


Dydd Gwener Du: 5 Awgrym Defnyddiol - PwyntTeulu Cymru\nDydd Gwener Du: 5 Awgrym Defnyddiol\nArian Newyddion Technoleg | gan golygyddpwyntteulu | Nov 24th 2016\nYfory bydd Dydd Gwener Du yn cyrraedd. Ychydig flynyddoedd yn ôl, ym Mhrydain, roedd y term yn enw ar y dydd Gwener ddiwethaf cyn y Nadolig, pan roedd holl staff y cyngor a gweithwyr swyddfa yn cael noson allan i ddathlu. Roedd y tafarndai yn llawn dop a’r gwasanaethau heddlu ac ambiwlans yn brysur dros ben.\nOnd bellach mae Dydd Gwener Du yn fwy adnabyddus am siopa yn hytrach nag yfed, ar ôl i’r traddodiad Americanaidd deithio dros Fôr yr Iwerydd a glanio ar lannau Prydain, ynghyd â’r ymddygiad gorwyllt sydd ynghlwm ag ef.\nYn draddodiadol, Dydd Gwener Du ydy’r diwrnod sydd yn dilyn Diwrnod Diolchgarwch yn yr UDA (y pedwerydd dydd Iau ym mis Tachwedd). Mae’n nodi cychwyn tymor siopa’r Nadolig, gyda siopau yn cynnig gostyngiadau enfawr ar eitemau sydd yn annog y dyrfa o ymddygiad gorwyllt a gwrthgymdeithasol gwelir ar Ddydd Gwener Du yn y gorffennol.\nYn fis Tachwedd 2014 roedd y tuedd Dydd Gwener Du wedi ennill ei blwyf go iawn gyda phobl yn ymladd dros sgriniau teledu mawr yn yr archfarchnadoedd. Ond yn 2015, gyda siopau wedi paratoi yn well ar gyfer y cyfnod gwyllt, ymddangosai fel petai pobl wedi dysgu gwers o’r flwyddyn flaenorol ac wedi penderfynu cadw draw o’r siopau ac wedi siopa ar-lein yn lle hynny. Eleni, gyda Dydd Gwener Du yn disgyn ar 25 Tachwedd, pwy a ŵyr? Efallai bydd pobl yn penderfynu tyrru i’r siopa eto eleni gan fod llynedd mor ddistaw?\nFelly pa awgrymiadau mae PwyntTeulu Cymru yn ei gynnig ar gyfer profiad siopa Dydd Gwener Du pleserus?\n1. Creu rhestr, a’i wirio ddwywaith.\nPeidiwch fynd allan a phrynu pethau’n wyllt am ei fod yn fargen wych. Gallech chi fod a llwyth o eitemau nad ydych chi ei angen. Cynlluniwch eich rhestr Nadolig; meddyliwch beth allai fod yn fargen a beth rydych chi wirioneddol ei angen/eisiau. Nid yw’n fargen os nad ydych chi ei angen; fel arall rydych chi wedi talu am rywbeth nad oeddech chi ei angen o gwbl.\n2. Ymchwilio a chyllidebu\nNid yw bargeinion Dydd Gwener Du o reidrwydd y bargeinion gorau i’w cael. Mae yna lawer o erthyglau wedi bod yn ddiweddar yn datgan bod pethau sydd wedi’u gostwng ar Ddydd Gwener Du wedi cael eu gostwng yn rhatach ar gyfnodau eraill o’r flwyddyn.\nMeddyliwch beth sydd ei angen o flaen llaw, a chwiliwch ar-lein/mewn catalogau/yn y siopau i weld prisiau a ble mae’r rhataf i’w cael. Yna pan ddaw Dydd Gwener Du gallech chi weld os ydych chi’n cael bargen dda neu os ydych chi’n cael eich twyllo i wario’ch arian.\nRhaid cael cyllideb, a glynu wrtho. Mae’n hawdd iawn gwario os ydych chi’n teimlo eich bod yn cael bargen. Ond dim ond os ydych chi ei angen a gallech chi ei fforddio mae’n fargen.\n3. Ewch â’ch ffôn clyfar\nOs ydych chi’n gweld rhywbeth rydych chi ei angen, ac os oes gennych chi ddigon o ddata ar eich ffôn, yna gallech chi wirio’r prisiau yn syth, yn gwneud cymhariaeth yn y fan a’r lle, yn sicrhau eich bod yn cael y fargen gorau. Defnyddiwch wefannau cymharu prisiau i chwilio sawl gwefan ar yr un amser.\n4. Cymryd cam yn ôl ac anadlu’n ddofn\nYdych chi’n cofio’r darnau ffilm ar y newyddion cwpl flynyddoedd yn ôl, gyda phobl yn gwthio ac yn ymladd dros bethau, yn ymddwyn fel anifeiliaid? Beth oeddech chi’n ei feddwl bryd hynny? Oeddech chi’n meddwl bod pobl wedi colli gafael ar realiti, neu oeddech chi’n teimlo y byddech chi wedi ymuno os yno? Cyn deifio i mewn i’r siop brysur yna ac yn ymladd am rywbeth, cymerwch gam yn ôl a gofynnwch i chi’ch hun “ydy hyn yn werth y drafferth?” A yw’n werth yr holl wthio, gwaeddi ac ymladd gyda phobl yn mynd yn wallgof dros gynnyrch? Mae’n hawdd cael eich swyno gan yr hysteria, felly mae gallu stopio ac ystyried y sefyllfa yn syniad da.\n5. Prynwch ar-lein, prynwch yn lleol neu prynwch yn ail law\nMae rhai o’r man-werthwyr sydd yn cynnig bargeinion Dydd Gwener Du yn aml yn cynnig yr un fargen ar-lein. Felly nid oes rhaid i chi berffeithio’ch techneg penelin ac yn gallu gwneud hynny o gysur eich cartref yn lle hynny.\nNeu beth am siopa’n lleol? Mae yna ymgais fawr i gefnogi’ch stryd fawr leol ar hyn o bryd. Yn rhoi arian ym mhoced pobl busnes lleol sydd yn cyflogi pobl leol, yn hytrach nag leinio pocedi cathod tew’r corfforaethau mawr. Nid yw’n wir fod y stryd fawr yn ddrytach bob tro. Mae posib darganfod anrhegion hyfryd, unigryw yn y stryd fawr, ac mae’n haws i bobl ei ddychwelyd os nad ydynt yn hoff o’u hanrheg!!\nNeu beth am brynu eitemau ail law? Mae llawer o bobl yn cael gwared ar bethau yn yr wythnosau cyn y Nadolig ac yn gwerthu pethau ar grwpiau gwerthu Facebook, neu ar wefannau ocsiwn fel eBay. Yn aml mae teganau plant yn edrych cystal ag newydd gan nad ydynt wedi cael eu chwarae â nhw llawer a gallech chi gael bargen llawer gwell nag y gallech chi ar Ddydd Gwener Du.\nFelly dyma’n awgrymiadau ni, ond os nad ydych chi am wrando ar y cyngor yma ac yn dechrau paratoi am ddydd Gwener wyllt ar 25 Tachwedd, yna gwisgwch helmed a phadiau pen-glin i amddiffyn eich hun!!\nOs oes gennych chi unrhyw gyngor defnyddiol i siopa ar Ddydd Gwener Du, rhowch sylwad isod.\nOs ydych chi wedi mwynhau’r erthygl yma yna darllenwch rhai o’n herthyglau eraill:


Dallineb ac Anaf i'r Llygad - JCP Solicitors\nMae colli golwg mewn un neu ddau lygad, neu anaf i lygad, yn ddigwyddiad brawychus sy’n gallu newid bywyd. Os ydych yn teimlo bod unrhyw anaf neu golli golwg wedi digwydd oherwydd esgeuluster ymarferydd iechyd, mae’n bwysig eich bod yn cymryd cyngor wrth arbenigwr.\nGall dallineb ac anaf i’r llygad achosi colledion ariannol a’r posibilrwydd bod angen gofal yn y dyfodol. Tra na allwn wneud gwyrthiau, gallwn eich cynorthwyo i geisio cael eich bywyd yn ôl i’r arferol.\nYn yr amgylchiadau hyn, mae’n hollbwysig eich bod yn cysylltu â Chyfreithiwr arbenigol sydd â phrofiad o ddelio gydag achosion o’r math yma er mwyn sicrhau ymchwiliad manwl o’r mater drosoch.\nMae gan y Tîm Esgeuluster Meddygol yma yn JCP doreth o brofiad yn y maes yma, sy’n ein galluogi i edrych ar eich achos gyda’r sgil a’r arbenigedd proffesiynol sy’n angenrheidiol yn y fath achosion cymhleth.\n"Rwy’n wir ddiolchgar i Mr Keith Thomas am gymryd fy achos anodd ymlaen, pan doedd neb arall yn fodlon gwneud."\nDallineb ac Anaf ir Llygad